**zziņa par atzinumos sniegtajiem iebildumiem**

|  |
| --- |
| Ministru kabineta rīkojuma projektam “Par nekustamā īpašuma “Celmiņi” Rembates pagastā, Ķeguma novadā pirkšanu Nacionālo bruņoto spēku Aviācijas bāzes paplašināšanai” (VSS-72) |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 10.03.2020. |
| Saskaņošanas dalībnieki | Tieslietu ministrija, Finanšu ministrija, Vides aizsardzības un reģionālās attīstības ministrija, Latvijas Pašvaldību savienība |
| Saskaņošanas dalībnieki izskatīja šādu ministriju (citu institūciju) iebildumus |  | Finanšu ministrija, Vides aizsardzības un reģionālās attīstības ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. |  | Vides aizsardzības un reģionālās attīstības ministrijas iebildums (14.02.2020. Nr. 1-22/1399):Ņemot vērā, ka nekustamajam īpašumam “Celmiņi” Rembates pagastā, Ķeguma novadā Nekustamā īpašuma valsts kadastra informācijas sistēmā un Dabas aizsardzības pārvaldes dabas datu pārvaldības sistēmā “OZOLS” ir reģistrēts apgrūtinājums – mikrolieguma buferzonas teritorija – 1,77 ha platībā, lūdzam papildināt anotācijas I sadaļas 2. punktu ar informāciju, kādas konkrētas darbības tiks veiktas, lai aizsargātu mikrolieguma teritorijas atbilstoši Ministru kabineta 2012. gada 18. decembra noteikumiem Nr. 940 “Noteikumi par mikroliegumu izveidošanas un apsaimniekošanas kārtību, to aizsardzību, kā arī mikroliegumu un to buferzonu noteikšanu”. | Iebildums ņemts vērā. Papildināts anotācijas I sadaļas 2. punkts ar šādu informāciju:Apgrūtinājuma – mikrolieguma buferzonas – teritorija 1,77 ha platībā izvietota pie nekustamā īpašuma “Celmiņi” Rembates pagastā, Ķeguma novadā un paplašināmās Nacionālo bruņoto spēku Aviācijas bāzes ārējas robežas, līdz ar to tā ietekme uz militārā lidlauka attīstību ir neliela.Aizsardzības ministrija (turpmāk – AM) mikrolieguma buferzonas teritorijas apsaimniekošanā un izmantošanā valsts aizsardzības uzdevumu īstenošanai ievēros Ministru kabineta 2012. gada 18. decembra noteikumos Nr. 940 “Noteikumi par mikroliegumu izveidošanas un apsaimniekošanas kārtību, to aizsardzību, kā arī mikroliegumu un to buferzonu noteikšanu” noteiktās prasības. Tiks ievēroti cirtes, kokmateriālu pievešanas un augsnes mehanizētas sagatavošanas noteiktie aizlieguma termiņi, ja minētās darbības būs nepieciešams veikt buferzonas teritorijā. AM ir sekmīga pieredze īpaši aizsargājamu teritoriju apsaimniekošanā un izmantošanā valsts aizsardzības uzdevumu īstenošanai karavīru apmācības procesa organizēšanā Ādažu militārajā poligonā. Piemēram, Ādažu poligonā esošās dabas lieguma un mikroliegumu zonas tiek marķētas, uzstādot informējošas zīmes (“Aizliegts nobraukt no ceļa”, “Aizliegts iebraukt”). Pozitīvā pieredze īpaši aizsargājamo teritoriju apsaimniekošanā tiks izmantota, apsaimniekojot Nacionālo bruņoto spēku Aviācijas bāzes teritoriju (militāro lidlauku) un tajā esošās dabas vērtības. |  |
|  |  | Finanšu ministrijas iebildums (21.02.2020. Nr. 12/A-7/814):Publiskas personas finanšu līdzekļu un mantas izšķērdēšanas novēršanas likuma 3. panta 1. punkts nosaka, ka publiska persona rīkojas ar finanšu līdzekļiem un mantu lietderīgi, tas ir rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu. Saskaņā ar minētā likuma 5.1 panta pirmo daļu kapitālsabiedrības mantas nodošana bezatlīdzības lietošanā publiskas personas institūcijai ir uzskatāma par lietderīgu rīcību.Ņemot vērā minēto un Sabiedrības vajadzībām nepieciešamā nekustamā īpašuma atsavināšanas likuma 2. pantā noteikto, ka nekustamo īpašumu atsavina valsts aizsardzības vajadzībām, ja šis mērķis nav sasniedzams ar citiem līdzekļiem, lūdzu anotācijā skaidrot, vai Aizsardzības ministrija ir izvērtējusi, vai tiešām konkrētajā gadījumā nekustamā īpašuma atsavināšana ir vienīgais veids šī mērķa sasniegšanai, vai tomēr, ievērojot lietderības apsvērumus, akciju sabiedrība “Latvijas valsts meži” nekustamo īpašumu var nodot Aizsardzības ministrijai bezatlīdzības lietošanā. | Ņemts vērā. Rīkojuma projekta anotācijā ir norādīts, ka MK 2018. gada 7. augusta sēdē (prot. Nr. 37, 99. §, TA-1331-DV) konceptuāli atbalstīja Nacionālo bruņoto spēku Aviācijas bāzes attīstību un paplašināšanu, lai nodrošinātu lidlauka sertificēšanu, aeronavigācijas aprīkojuma pilnvērtīgu darbību, lidjoslas paplašināšanu, jaunu infrastruktūras objektu būvniecību, drošības prasību ievērošanu un operatīvo dienestu iespējas ātri reaģēt ar aviāciju saistītās ārkārtas situācijās.AM informatīvajā ziņojumā (informācija dienesta vajadzībām) ir sniegusi izvērtējumu un pamatojumu nepieciešamo zemes vienību atsavināšanai valsts aizsardzības vajadzībām un norādījusi, ka atsavināšana ir vienīgais veids mērķa sasniegšanai. Informatīvajā ziņojumā ir uzskaitītas nepieciešamās zemes vienības, tai skaitā zemes vienība (kadastra apzīmējums 7484 005 0074), un norādīti zemes vienību īpašnieki. Finanšu ministrija 2018. gadā AM informatīvo ziņojumu saskaņoja bez iebildumiem (FM 05.03.2018. atzinums Nr. 12/a-2-4/1091; 15.06.2018. atzinums e-pastā (par 08.06.2018. Nr. DVN/189)).Kā anotācijā ir norādīts, saskaņā ar Nacionālo bruņoto spēku attīstības plānu 2016.–2028. gadam Aviācijas bāzes attīstība ir ilgtermiņa projekts. Īstenojot to, Latvijā tiek veidots NATO prasībām atbilstošs militārais lidlauks, lai nodrošinātu atbalstu operācijām un mācību atbalstu NATO gaisa kuģiem.AM pēc visu nepieciešamo nekustamo īpašumu atsavināšanas plāno izstrādāt lokālplānojumu valsts aizsardzības vajadzībām atsavinātajām platībām Rembates pagastā, Ķeguma novadā, lai veiktu grozījumus pašvaldības teritorijas plānojumā un mainītu zemes izmantošanas veidu.  |  |
| Atbildīgā amatpersona |    |
|  | (paraksts)\* |

Sarmīte Grizāne

Valsts aizsardzības militāro objektu un

iepirkumu centra

Juridiskā un iepirkumu nodrošinājuma departamenta

Īpašumu pārvaldības un parādu piedziņas nodaļas

pārvaldes vecākā referente

67300223, fakss 67300207

sarmite.grizane@vamoic.gov.lv